b'\n_START_ARTICLE_\nRobinson Ekspeditionen 2010\n_START_PARAGRAPH_\nRobinson Ekspeditionen 2010 er den 13. s\xc3\xa6son af det danske realityshow Robinson Ekspeditionen. S\xc3\xa6sonen havde premiere i dansk tv i september, 2010 og blev optaget i sommeren 2010 i Malaysia._NEWLINE_Programmets v\xc3\xa6rt var Jakob Kjeldbjerg for 7. gang i tr\xc3\xa6k. Hovedpr\xc3\xa6mien var p\xc3\xa5 500.000 kr og blev vundet af 31-\xc3\xa5rige S\xc3\xb8ren Engelbret. Han vandt desuden en konkurrence med en pr\xc3\xa6mie p\xc3\xa5 10.000 kr. Endelig var der en pr\xc3\xa6mie til vinderen af Utopia p\xc3\xa5 50.000 kr. Den blev vundet af 25-\xc3\xa5rige Jakob Heln\xc3\xa6s Jensen._NEWLINE_Temaet for s\xc3\xa6sonen var "Herskere og slaver". Undervejs i ekspeditionen udbr\xc3\xb8d der denguefeber blandt crewet, bl.a. blev ekspeditionslederen Jakob Kjeldbjerg smittet, hvilket f\xc3\xb8rte til et 10 dages langt produktionsstop, samt nye locations til resten af ekspeditionen. Gametwists involverede blandt andet Utopia, to muldvarpe, en joker, to skuespillere og en b\xc3\xb8ddel.'